Document ID: 32002R1580

32002R1580
L 237/3
SLUŽBENI LIST EUROPSKE UNIJE
04.09.2002.
UREDBA KOMISIJE (EZ) br. 1580/2002
od 4. rujna 2002.
o drugoj izmjeni Uredbe Vijeća (EZ) br. 881/2002 o određenim posebnim restriktivnim mjerama protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim restriktivnim mjerama protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br.467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), kako je izmijenjena Uredbom (EZ) br.951/2002 (2), a posebno njezin članak 7. stavak 1.,
budući da:
(1)
Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i ekonomskih izvora sukladno toj Uredbi.
(2)
Odbor za sankcije 8. srpnja, 26. kolovoza i 3. rujna 2002. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i ekonomskih izvora te bi stoga Prilog I. trebalo sukladno tome izmijeniti.
(3)
Ummah Tameer E-Nau naveden je kao fizička osoba u Uredbi (EZ) 881/2002. Međutim, u odluci Odbora za sankcije od 24. prosinca 2001. na kojoj se temelji ovaj unos te u pročišćenom popisu koji je izdao Odbor za sankcije navodi se da je Ummah Tameer E-Nau pravna osoba, skupina ili subjekt. Budući da se Uredbom (EZ) br. 881/2002 provode samo imenovanja UN-a, nužno je i prikladno Ummahu Tameeru E-Nauu navesti u odgovarajućem odjeljku popisa.
(4)
Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
DONIJELA JE OVU UREDBU:
Članak 1.
1. Osobe, skupine i subjekti navedeni u popisu u Prilogu dodaju se popisu u Prilogu I. Uredbi (EZ) br. 881/2002.
2. Sljedeće osobe, skupine i subjekti brišu se s popisa u Prilogu I. Uredbi (EZ) 881/2002:
„Ali, Abdi Abdulaziz, Drabantvägen 21, 177 50 Spånga, Švedska, datum rođenja: 1. siječnja 1955.”;
„Aden, Adirisak, Skäftingebacken 8, 163 67 Spånga, Švedska, datum rođenja: 1. lipnja 1968.”;
„Hussein, Liban, 925, Washington Street, Dorchester, Massachussets, Sjedinjene Američke Države; 2019, Bank Street, Ontario, Ottawa, Kanada.”;
„Jama, Garad (također poznat kao Nor, Garad K.) (također poznat kao Wasrsame, Fartune Ahmed, 2100, Bloomington Avenue, Minneapolis, Minnesota, Sjedinjene Američke Države; 1806, Riverside Avenue, 2nd Floor, Minneapolis, Minnesota; datum rođenja: 26. lipnja 1974.”;
„Aaran Money Wire Service, Inc., 1806, Riverside Avenue, Second Floor, Minneapolis, Minnesota, Sjedinjene Američke Države.”;
„Barakat Enterprise, 1762, Huy Road, Columbus, Ohio, Sjedinjene Američke Države.”;
„Global Service International, 1929, 5th Street, Suite 204, Minneapolis, Minnesota, Sjedinjene Američke Države.”
3. U Prilogu I. Uredbi (EZ-a) br. 881/2002, unos „Ummah Tameer E-Nau (UTN), Street 13, Wazir Akbar Khan, Kabul Afganistan, Pakistan”, premješta se s popisa fizičkih osoba na popis pravnih osoba, skupina i subjekata.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. rujna 2002.

Labels: 2
5
10
8
3
18
15